CELEX: 32010L0081
Language: el
Date: 2010-11-25 00:00:00
Title: Οδηγία 2010/81/ΕΕ της Επιτροπής, της 25ης Νοεμβρίου 2010 , για τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας 2-phenylphenol Κείμενο που παρουσιάζει ενδιαφέρον για τον ΕΟΧ

26.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/11
            
         ΟΔΗΓΊΑ 2010/81/ΕΕ ΤΗΣ ΕΠΙΤΡΟΠΉΣ
   της 25ης Νοεμβρίου 2010
   για τροποποίηση της οδηγίας 91/414/ΕΟΚ του Συμβουλίου όσον αφορά την επέκταση της χρήσης της δραστικής ουσίας 2-phenylphenol
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Με την απόφαση 2009/160/ΕΕ της Επιτροπής (2), η 2-phenylphenol περιλήφθηκε ως δραστική ουσία στο παράρτημα I της οδηγίας 91/414/ΕΟΚ, με την ειδική διάταξη ότι τα κράτη μέλη μπορεί να επιτρέπουν τη χρήση του μόνο ως μυκητοκτόνου μετά τη συγκομιδή για χρήση του στο εσωτερικό περίκλειστων θαλάμων καταιονισμού.
            
         
               (2)
            
            
               Στις 18 Ιουνίου 2010 ο κοινοποιών υπέβαλε πληροφορίες για άλλες τεχνικές εφαρμογής, όπως επεξεργασία με κερί, εμβάπτιση και επεξεργασία με κουρτίνα αφρού, ώστε να καταργηθεί ο περιορισμός για το εσωτερικό περίκλειστων θαλάμων καταιονισμού.
            
         
               (3)
            
            
               Η Ισπανία, που είχε οριστεί ως κράτος μέλος εισηγητής με τον κανονισμό (ΕΚ) αριθ. 2229/2004 της Επιτροπής (3), αξιολόγησε τις συμπληρωματικές πληροφορίες και υπέβαλε στην Επιτροπή στις 30 Ιουλίου 2010 προσθήκη στο σχέδιο της έκθεσης αξιολόγησης για την ουσία 2-phenylphenol, η οποία διαβιβάστηκε στα άλλα κράτη μέλη και στην Ευρωπαϊκή Αρχή για την Ασφάλεια Τροφίμων (ΕΑΑΤ) για να υποβάλουν παρατηρήσεις. Στα σχόλια που παρελήφθησαν δεν περιλαμβάνονται σοβαρές ανησυχίες, ενώ και τα άλλα κράτη μέλη και η ΕΑΑΤ δεν έθεσαν κάποιο ζήτημα που να αποκλείει την επέκταση της χρήσης. Το σχέδιο της έκθεσης αξιολόγησης, μαζί και με την εν λόγω προσθήκη, εξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκε στις 28 Οκτωβρίου 2010 με τη μορφή έκθεσης ανασκόπησης της Επιτροπής για την ουσία 2-phenylphenol.
            
         
               (4)
            
            
               Οι νέες πληροφορίες για τις τεχνικές εφαρμογής που υπέβαλε ο κοινοποιών, αλλά και η νέα αξιολόγηση που διενήργησε το κράτος μέλος-εισηγητής, επισημαίνουν ότι τα φυτοπροστατευτικά προϊόντα που περιέχουν 2-phenylphenol μπορεί να αναμένεται ότι πληρούν, σε γενικές γραμμές, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις εσωτερικές χρήσεις ως μυκητοκτόνο μετά τη συγκομιδή που αποτέλεσαν αντικείμενο εξέτασης και λεπτομερούς παρουσίασης στην έκθεση ανασκόπησης της Επιτροπής. Συνεπώς, δεν παρίσταται πλέον ανάγκη για περιορισμό της χρήσης της ουσίας 2-phenylphenol στο εσωτερικό περίκλειστων θαλάμων καταιονισμού, όπως ορίζεται στην οδηγία 91/414/ΕΟΚ όπως τροποποιήθηκε με την οδηγία 2009/160/ΕΕ.
            
         
               (5)
            
            
               Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με ορισμένα συγκεκριμένα σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I μπορεί να υπόκειται σε προϋποθέσεις. Επομένως, είναι σκόπιμο να απαιτείται ο κοινοποιών να υποβάλει περαιτέρω πληροφορίες για να επιβεβαιώσει τα όρια υπολειμμάτων που προκύπτουν από τις τεχνικές εφαρμογής εκτός από αυτές στους περίκλειστους θαλάμους καταιονισμού.
            
         
               (6)
            
            
               Επιπλέον, πρέπει τα κράτη μέλη να δίνουν ιδιαίτερη προσοχή στην προστασία των χειριστών και των εργαζομένων και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας.
            
         
               (7)
            
            
               Ως εκ τούτου, κρίνεται σκόπιμο να τροποποιηθεί αναλόγως η οδηγία 91/414/ΕΟΚ.
            
         
               (8)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 31 Δεκεμβρίου 2010 το αργότερο τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιανουαρίου 2011.
   Όταν τα κράτη μέλη εγκρίνουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 25 Νοεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 230 της 19.8.1991, σ. 1.
   
      (2)  ΕΕ L 338 της 19.12.2009, σ. 83.
   
      (3)  ΕΕ L 379 της 24.12.2004, σ. 13.
   
      ΠΑΡΑΡΤΗΜΑ
      Στο παράρτημα I της οδηγίας 91/414/ΕΟΚ, η σειρά 305 αντικαθίσταται από τα εξής:
      
         
                     Αριθ.
                  
                  
                     Κοινή ονομασία, αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα (1)
                     
                  
                  
                     Έναρξη ισχύος
                  
                  
                     Λήξη της καταχώρισης
                  
                  
                     Ειδικές διατάξεις
                  
               
                     «305
                  
                  
                     2-Phenylphenol (συμπεριλαμβανομένων των αλάτων του, όπως του άλατος νατρίου)
                     αριθ. CAS 90-43-7
                     αριθ. CIPAC 246
                  
                  
                     
                        διφαινυλ-2-όλη
                     
                  
                  
                     ≥ 998 g/kg
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ Α
                     Μπορεί να επιτρέπεται η χρήση του μόνο ως μυκητοκτόνου μετά τη συγκομιδή για εσωτερική χρήση.
                     ΤΜΗΜΑ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία 2-phenylphenol, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 27 Νοεμβρίου 2009, όπως τροποποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 28 Οκτωβρίου 2010.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:
                     
                                 —
                              
                              
                                 στην προστασία των χειριστών και των εργαζομένων και να εξασφαλίζουν ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας·
                              
                           
                                 —
                              
                              
                                 στην εφαρμογή των κατάλληλων πρακτικών διαχείρισης των αποβλήτων, με σκοπό τον χειρισμό του διαλύματος αποβλήτων που απομένει μετά την εφαρμογή, συμπεριλαμβανομένου του νερού που χρησιμοποιείται για τον καθαρισμό του συστήματος καταιονισμού και άλλων συστημάτων εφαρμογών. Τα κράτη μέλη που επιτρέπουν την έκλυση λυμάτων στο αποχετευτικό δίκτυο πρέπει να εξασφαλίζουν ότι διενεργείται τοπική εκτίμηση επικινδυνότητας.
                              
                           Τα οικεία κράτη μέλη εξασφαλίζουν ότι ο κοινοποιών υποβάλλει στην Επιτροπή:
                     
                                 —
                              
                              
                                 περαιτέρω πληροφορίες σχετικά με τη δυνατότητα αποχρωματισμού του δέρματος εργαζομένων και καταναλωτών λόγω της πιθανής έκθεσής τους στον μεταβολίτη 2-phenylhydroquinone (PHQ) που υπάρχει πάνω στον φλοιό εσπεριδοειδών,
                              
                           
                                 —
                              
                              
                                 περαιτέρω στοιχεία, προκειμένου να επιβεβαιωθεί ότι η μέθοδος ανάλυσης που εφαρμόστηκε στις δοκιμές υπολειμμάτων υπολογίζει σωστά την ποσότητα των υπολειμμάτων της ουσίας 2-phenylphenol, του PHQ και των συζευγμάτων τους.
                              
                           Τα κράτη μέλη εξασφαλίζουν ότι ο κοινοποιών υποβάλλει τέτοιου είδους πληροφορίες στην Επιτροπή έως την 31η Δεκεμβρίου 2011.
                     Επομένως, τα οικεία κράτη μέλη εξασφαλίζουν ότι ο κοινοποιών υποβάλει στην Επιτροπή περαιτέρω πληροφορίες για να επιβεβαιώσει τα όρια υπολειμμάτων που προκύπτουν από τεχνικές εφαρμογής εκτός από αυτές στους περίκλειστους θαλάμους καταιονισμού.
                     Τα κράτη μέλη εξασφαλίζουν ότι ο κοινοποιών υποβάλλει τις εν λόγω πληροφορίες στην Επιτροπή έως την 31η Δεκεμβρίου 2012.»
                  
               
      
         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.